Risa Wataya

**Risa Wataya** (Kjoto, 1984), japanska spisateljica.

## Život
Rođena je u Kjotu 1984. godine, majka joj je bila sveučilišna profesorica engleskog jezika, a otac joj je radio u tvrtki odjeće.

Sa sedamnaest godina, za vrijeme školskih praznika je napisala novelu *Install*, rekavši roditeljima da je pripremala prijemne ispite za univerzitet. To prvo djelo joj je donijelo nagradu Bungei i s time je postala najmlađa dobitnica nagrade, a uz to je pratilo i imenovanje za uglednu nagradu Mishima. Nakon mature na kjotskoj gimnaziji Murasakino, studirala je na Univerzitetu Waseda u Tokiju.

Tokom druge godine studija (2003) napisala je roman *Poziv na šutanje nogom*, koji je krajem iste godine odnio najpoznatije japansko književno priznanje, nagradu Akutagawa zajedno s djelom još jedne mlade autorice, Hitomi Kanehara. Te godine je, s devetnaest godina, Risa Wataya postala najmlađa autorica koja je dobila ovu nagradu. Roman će kasnije bit prodan u više od milijun primjeraka. S time, Wataya i Kanehara mogu se računati kao prvi autori koji su se pojavili na sceni iz generacije koja je slijedila japanski ekonomski balon i odrasla u godinama krize. Poslije nagrade Akutagawa jedno vrijeme je napustila pisanje, radeći na raznim mjestima u Kjotu, uključujući na prodaji odjeće u robnoj kući i usluzi kao hotelska konobarica. Diplomirala je na Pedagoškom fakultetu, na Odsjeku za japansku književnost, s diplomskim radom posvećenim analizi Dazajeve priče *Trči, Melos!*.

Na književnu scenu vratila je se 2007. knjigom *Pokloniti san*, a 2010. njezin četvrti roman *Tresi se koliko hoćeš* postao je bestseler u Japanu. Godine 2011. bila je na čitateljskoj turneji u Njemačkoj na poziv književnog festivala Hamburg Harbourfront, pri čemu je bila gost na Međunarodnom festivalu literature u Berlinu. Sljedeće godine je objavila roman *Šteta* (2012), dobitnik Nagrade Kenzaburō Ōe. U 2014. godini je stupila je u brak iz kojeg se krajem 2015. rodilo prvo dijete.

Njezina djela su višekrat adaptirana za film i za televiziju, počevši od 2004. kada je izašla adaptacija njezinog debitantskog djela.
Nešto značajniji je bio dugovečernjak *Tremble All You Want* (2017), izrežirala Akiko Ôku, koji je prikazan na Međunarodnom filmskom festivalu u Tokiju i osvojio nagradu publike.

Njezina djela su prevedena na njemački (2007), talijanski (2006-2007), francuski (2005-2006), tajlandski, korejski i engleski (2012), dok izdavaštvo na srpskohrvatskim jezicima u 2022. još uvijek ju ne poznaje.

## Djela
Jedan od glavnih utjecaja na njezino pisanje je Osamu Dazai, autora kojeg je poznavala iz ranih godina, a potom među omiljenim autorima Wataya je spomenula Junota Díaza i Harukija Murakamija. 
Njezina djela se pokazuju kao briljantne komedije satkane intimističnom i hladnim humorom, imaju uvid na životne luzere i autsajdere što se u književnosti prevodi likom anti-heroja. Upotrebljavajući vrlo konkretan i realističan jezik, pripovjedač gleda na zbilju bistrinom i bez samosažaljenja, posmatrajući na taj način surovost ljudskih odnosa. Wataya nerijetko se bavi problematičnosću intimizma u nekim tipično japanskih društvenih fenomena (*[[otaku]]*, *[[Idol (japanska pop kultura)|aidoru]]*) i prikazuje latentne oblike protesta mladih usred ekonomske krize u Japanu tokom 90-ih, tako svraćajući pažnju na duhovne implozije i na dugotrajno sazrijevanje svoje generacije.

### Lista objavljenih fikcija
* *Install* (2001)
* *Poziv na šutanje nogom* (2003)
* *Pokloniti san* (2007)
* *Tresi se koliko hoćeš* (2010)
* *Šteta* (2011)
* *Otvori!* (2012)
* *Ljuti okus đinđera* (2012)
* *Slomljeno srce* (2013)
* *Igra zemlje* (2013)
* *Garderoba* (2015)
* *Kjoto na dlanu* (2016)
**Pridrži me* (2017)
* *Traka svijesti* (2017)
* *Samo sirovo* (2019)

## Nagrade
* 2001 – Nagrada Bungei za novelu *Install*
* 2003 – Nagrada Akutagawa za roman *Poziv na šutanje nogom*
* 2012 – Nagrada Kenzaburō-Ōe za roman *Šteta*

## Filmske adaptacije
* *Insutôru* (2004), režija Kei Kataoka.
* *Yume wo ataeru* (2015–), miniserija za televiziju.
* *Tremble All You Want* (2017), režija Akiko Ôku.
* *Hold Me Back* (2020), režija Akiko Ôku.
* *Unlock Your Heart* (2021), režija Rin Shutô.

## Vanjske veze
*   Sažete knjige spisateljice.

## Napomene

## Reference

## Bibliografija